*Lēmuma projekts*

**Par saistošo noteikumu Nr. \_\_\_/2025 “Grozījumi Alūksnes novada pašvaldības domes 2023. gada 30. marta** **saistošajos noteikumos Nr. 2/2023 “Alūksnes novada pašvaldības nolikums”” izdošanu**

Pamatojoties uz Pašvaldību likuma 10. panta pirmās daļas 1. punktu,

izdot saistošos noteikumus Nr. \_\_\_/2025 “Grozījumi Alūksnes novada pašvaldības domes 2023. gada 30. marta saistošajos noteikumos Nr. 2/2023 “Alūksnes novada pašvaldības nolikums””.

*Saistošo noteikumu projekts*

**Grozījumi Alūksnes novada pašvaldības domes 2023. gada 30. marta saistošajos noteikumos Nr. 2/2023 “Alūksnes novada pašvaldības nolikums”**

*Izdoti saskaņā ar Pašvaldību likuma 10. panta pirmās daļas 1. punktu*

1. Izdarīt Alūksnes novada pašvaldības domes 2023. gada 30. marta saistošajos noteikumos Nr. 2/2023 (Latvijas Vēstnesis, 2023, 67., 192. nr.) šādus grozījumus:
	1. svītrot 4. punkta otrajā teikumā vārdu “arī”;
	2. papildināt ar 4.1 punktu šādā redakcijā:

“4.1 Domes priekšsēdētājs sniedz rakstveida atļauju amatu savienošanai valsts amatpersonai, kuru iecēlusi, ievēlējusi vai apstiprinājusi amatā pašvaldības dome, izņemot, kad šāda atļauja nepieciešama domes priekšsēdētājam, viņa vietniekam, pašvaldības izpilddirektoram, ja savienojamā amata pienākumu pildīšana nerada interešu konfliktu, nekaitē valsts amatpersonas tiešo pienākumu pildīšanai.”;

* 1. izteikt 5. punktu šādā redakcijā:

“5. Domes priekšsēdētājam ir divi vietnieki – vietnieks tautsaimniecības jautājumos un vietnieks sociālos, izglītības un kultūras jautājumos.”;

* 1. izteikt 6. punktā ievaddaļu šādā redakcijā:

“6. Domes priekšsēdētāja vietnieks sociālos, izglītības un kultūras jautājumos:”;

* 1. izteikt 6.1. apakšpunktu šādā redakcijā:

“6.1. pilda domes priekšsēdētāja pienākumus priekšsēdētāja un priekšsēdētāja vietnieka tautsaimniecības jautājumos prombūtnes laikā;”;

* 1. svītrot 6.5. apakšpunktu;
	2. izteikt 7.1. apakšpunktu šādā redakcijā:

“7.1. pilda domes priekšsēdētāja pienākumus priekšsēdētāja prombūtnes laikā un gadījumos, kad domes priekšsēdētājs saskaņā ar normatīvajiem aktiem nevar veikt kādu pienākumu vai uzdevumu;”;

* 1. svītrot 8.punktu;
	2. svītrot 16.4. apakšpunktu;
	3. svītrot 16.20. apakšpunktu;
	4. papildināt 24. punktu ar otro teikumu šādā redakcijā:

“Komisijas pilnvaras beidzas ar dienu, kad stājas spēkā jaunā domes sasaukuma lēmums par komisijas personālsastāvu, ko, ja normatīvie akti nenoteic citādi, pieņem 2 (divu) mēnešu laikā no domes jaunā sasaukuma pirmās sēdes dienas.”;

* 1. aizstāt 36. punktā vārdu “kura” ar vārdu “tā”;
	2. svītrot 38. punktā vārdus “vai aģentūru” un “un aģentūru”;
	3. aizstāt 44. punktā vārdus “sākotnējā gada” ar “gada sākotnējā”;
	4. aizstāt 47. punktā vārdus “saskaņo tā pieņemšanu ar pašvaldības izpilddirektoru” ar vārdiem “saskaņo ar pašvaldības izpilddirektoru tā pieņemšanu”;
	5. aizstāt 54.3. apakšpunktā vārdus “nododamais jautājums” ar vārdiem “nododamo jautājumu”;
	6. aizstāt 54.6. punktā vārdu “veids” ar vārdu “veidu”;
	7. svītrot 86.3. apakšpunktu.
1. Saistošo noteikumu 1.9. punkts stājas spēkā 2025. gada 1. septembrī.
2. Saistošo noteikumu 1.10. punkts stājas spēkā 2025. gada 1. novembrī.

**Paskaidrojuma raksts**

**Alūksnes novada pašvaldības domes 2025. gada \_\_\_\_ saistošajiem noteikumiem Nr. \_\_\_/2025 “Grozījumi Alūksnes novada pašvaldības domes 2023. gada 30. marta saistošajos noteikumos Nr. 2/2023 “Alūksnes novada pašvaldības nolikums””**

|  |  |
| --- | --- |
| Mērķis un nepieciešamības pamatojums | Alūksnes novada pašvaldības domes 2023. gada 30. marta saistošo noteikumu Nr. 2/2023 “Alūksnes novada pašvaldības nolikums” grozījumu mērķis ir noteikt pašvaldības domes darbības institucionālo sistēmu un organizatorisko kārtību.Atbilstoši grozījumam likumā “Par interešu konflikta novēršanu valsts amatpersonu darbībā”, kas stājās spēkā 2025. gada 21. maijā, domes priekšsēdētājs tiek pilnvarots dot rakstveida atļauju amatu savienošanai valsts amatpersonai (publiskas personas iestādes vadītājam), kuru iecēlusi, ievēlējusi vai apstiprinājusi amatā pašvaldības dome, izņemot, kad šāda atļauja nepieciešama domes priekšsēdētājam, viņa vietniekam vai pašvaldības izpilddirektoram – šādos gadījumos rakstveida atļauju sniegs pašvaldības dome kā koleģiāla institūcija.Ar saistošajiem noteikumiem tiek veiktas izmaiņas domes priekšsēdētāja vietnieku skaitliskajā sastāvā, amata nosaukumā un kompetencē. Turpmāk domes priekšsēdētājam būs divi vietnieki – vietnieks tautsaimniecības jautājumos, kurš arī pildīs domes priekšsēdētāja pienākumus priekšsēdētāja prombūtnes laikā un gadījumos, kad domes priekšsēdētājs saskaņā ar normatīvajiem aktiem nevar veikt kādu pienākumu vai uzdevumu, un vietnieks sociālos, izglītības un kultūras jautājumos (amata nosaukums mainīts no līdzšinējā nosaukuma “vietnieks attīstības un investīciju piesaistes jautājumos”, kurš arī pildīs domes priekšsēdētāja pienākumus priekšsēdētāja un priekšsēdētāja vietnieka tautsaimniecības jautājumos prombūtnes laikā. Domes priekšsēdētāja vietnieka teritoriālajos jautājumos amats tiek likvidēts, tā pienākumus pildot esošajiem vietniekiem jomu kompetences ietvarā.Atbilstoši Alūksnes novada pašvaldības domes 14.04.2025. lēmumam Nr. 79 “Par vispārējās izglītības iestādēm Alūksnes pilsētā” un 15.05.2025. lēmumam Nr. 97 “Par Alūksnes novada pašvaldības domes 14.04.2025. lēmuma Nr. 79 izpildes kārtību” 2025. gada 31. augustā tiek pabeigta Alūksnes vidusskolas likvidācija, līdz ar ko no pašvaldības nolikuma tiek svītrots 16.4. apakšpunkts.Nolikumā no pašvaldības administrācijas sastāva tiek svītrota Jaunalūksnes pirmsskolas izglītības iestāde “Pūcīte”, kas atbilstoši Alūksnes novada pašvaldības domes lēmumam tiek likvidēta, ar 2025. gada 1. novembri pievienojot Alūksnes pirmsskolas izglītības iestādei “Pienenīte”.Vienlaicīgi, tiesiskās noteiktības stiprināšanai, pašvaldības nolikuma 24. punkts tiek papildināts ar otro teikumu, nosakot, ka komisijas pilnvaras beidzas ar dienu, kad stājas spēkā jaunā domes sasaukuma lēmums par komisijas personālsastāvu. Šāds lēmums jāpieņem normatīvajos aktos noteiktajā termiņā (piemēram, atbilstoši Pašvaldības vēlēšanu komisiju un vēlēšanu iecirkņu komisiju likuma 5. panta pirmajai daļai, pašvaldības vēlēšanu komisiju dome ievēlē triju mēnešu laikā pēc domes ievēlēšanas), bet citos gadījumos - 2 (divu) mēnešu laikā no domes jaunā sasaukuma pirmās sēdes dienas. No pašvaldības nolikuma tiek svītrots 86.3. apakšpunkts un izdarīti labojumi 38. punktā, jo kopš 2024. gada pašvaldības aģentūras “ALJA” un “SPODRA” turpina darbu kā iestādes, citas aģentūras nav izveidotas.Ar saistošo noteikumu 1.1., 1.12., 1.14., 1.15., 1.16. un 1.17. punktiem tiek veikti tehniski labojumi, lai pašvaldības nolikumā novērstu stila kļūdas. |
| Fiskālā ietekme uz pašvaldības budžetu | Saskaņā ar Alūksnes novada pašvaldības domes 14.04.2025. lēmumu Nr.79 “Par vispārējās izglītības iestādēm Alūksnes pilsētā” Alūksnes vidusskola tiek pievienota Ernsta Glika Alūksnes Valsts ģimnāzijai un izglītības procesa nodrošinājums turpināsies visos no Alūksnes vidusskolas pārņemtajos nekustamajos īpašumos, līdz ar to finansējums kas bija paredzēts Alūksnes vidusskolas darbības nodrošināšanai tiks pārcelts Ernsta Glika Alūksnes Valsts ģimnāzijai izglītības funkcijas nodrošināšanai.Domes priekšsēdētāja vietnieku skaita samazināšanas rezultātā atbrīvojušies līdzekļi būs izmantojami atlīdzības fonda papildināšanai, Arī pārējie grozījumi pašvaldības nolikumā neietekmēs pašvaldības budžetu, jo nav nepieciešami papildu finanšu resursi to ieviešanai vai izpildei. |
| Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā un konkurenci | Saistošie noteikumi noteic pašvaldības darba organizācijas kārtību neparedzot sociālo ietekmi, ietekmi uz vidi, iedzīvotāju veselību, uzņēmējdarbības vidi vai ietekmi uz konkurenci. |
| Ietekme uz administratīvajām procedūrām un to izmaksām | Tiks mainītas administratīvās procedūras – turpmāk domes priekšsēdētāja vietnieka teritoriālajos jautājumos kompetences jautājumus risinās domes vietnieks tautsaimniecības jautājumos un vietnieks sociālos, izglītības un kultūras jautājumos atbilstoši pārziņā esošajām nozarēm. |
| Ietekme uz pašvaldības funkcijām un cilvēkresursiem. | Saistošo noteikumu īstenošanai nav nepieciešama jaunu institūciju vai darba vietu izveide pašvaldībā.  |
| Informācija par izpildes nodrošinājumu. | Saistošo noteikumu izpildi nodrošinās pašvaldības Centrālā administrācija.  |
| Prasību un ieguvumu samērīgums pret ieguvumiem, ko sniedz mērķa sasniegšana | Saistošo noteikumu izdošana ir atbilstošs veids Pašvaldību likuma 49. panta izpildei, kas noteic, ka pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju. |
| Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai saistošo noteikumu projekts un tam pievienotais paskaidrojuma raksts sabiedrības viedokļa noskaidrošanai no 2025. gada ………… līdz ……………………. publicēts pašvaldības oficiālajā tīmekļvietnē [www.aluksne.lv](http://www.aluksne.lv) sadaļā *Sabiedrība/Sabiedrības līdzdalība/Viedokļa izteikšana par saistošo noteikumu projektiem*.  |